Document ID: 32006D0229

32006D0229
L 081/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2006/229/ПВР НА СЪВЕТА
от 9 март 2006 година
за определяне на датата за прилаганe на определени разпоредби на Решение 2005/211/ПВР за въвеждането на нови функции на Шенгенската информационна система, включително и с оглед борбата срещу тероризма
СЪВЕТЪТ НА ЕВРОПЕЙСКИЯ СЪЮЗ,
като взе предвид Решение 2005/211/ПВР на Съвета от 24 февруари 2005 г. за въвеждането на нови функции на Шенгенската информационна система, включително и с оглед борбата срещу тероризма (1), и по-специално член 2, параграф 4 от него,
като има предвид, че:
(1)
Решение 2005/211/ПВР предвижда, че разпоредбите на член 1 от посоченото решение се прилагат от дата, определена от Съвета, възможно най-скоро след изпълнение на необходимите предпоставки, и че Съветът може да реши да определи различни дати за прилагането на различни разпоредби. Тези предпоставки са изпълнени по отношение на член 1, параграф 7 от Решение 2005/211/ПВР, нов член 100, параграф 3, буква д).
(2)
По отношение на Швейцария настоящото решение представлява развитие на разпоредбите на достиженията на правото от Шенген по смисъла на споразумението между Европейския съюз, Европейската общност и Конфедерация Швейцария за асоциирането на Конфедерация Швейцария към прилагането, изпълнението и развитието на достиженията на правото от Шенген (2), което попада в обхвата на член 1, буква Ж от Решение 1999/437/ЕО на Съвета (3), тълкувана заедно с член 4, параграф 1 от Решение 2004/849/ЕО на Съвета (4) за подписване от страна на Европейския съюз и 2004/860/ЕО (5) за подписване от страна на Европейската общност, и за временното прилагане на определени разпоредби на посоченото споразумение,
ПРИЕ НАСТОЯЩОТО РЕШЕНИЕ:
Член 1
Член 1, параграф 7 от Решение 2005/211/ПВР, нов член 100, параграф 3, буква д) се прилага от 31 март 2006 г.
Член 2
Настоящото решение поражда действие от деня на приемането му. То се публикува в Официален вестник на Европейския съюз.
Съставено в Брюксел на 9 март 2006 година.

Labels: 10
11
15